Pöytäkirja, jolla vahvistetaan Euroopan talousyhteisön ja Norsunluurannikon tasavallan välillä Norsunluurannikon rannikon edustalla harjoitettavasta kalastuksesta tehdyssä sopimuksessa määrätyt kalastusmahdollisuudet ja taloudellinen korvaus



Virallinen lehti nro L 180 , 31/07/1995 s. 0015 - 0026



PÖYTÄKIRJA, jolla vahvistetaan Euroopan talousyhteisön ja Norsunluurannikon tasavallan välillä Norsunluurannikon rannikon edustalla harjoitettavasta kalastuksesta tehdyssä sopimuksessa määrätyt kalastusmahdollisuudet ja taloudellinen korvaus 1 artikla Sopimuksen 2 artiklassa määrätyt kalastusmahdollisuudet ovat 1 päivänä heinäkuuta 1994 alkavana kolmivuotiskautena seuraavat: a) pohjakalojen pakastustroolarit (syvänmeren äyriäiset, pääjalkaiset ja pohjakalat) 600 bruttorekisteritonnia kuukaudessa vuosittaisena keskiarvona, b) vapapyydyksiä käyttävät tonnikala-alukset ja pintasiima-alukset: seitsemän alusta, c) nuottaa käyttävät tonnikala-alukset: 46 alusta. 2 artikla Yhteisön pyynnöstä voidaan 1 artiklassa tarkoitettuja kalastusmahdollisuuksia laajentaa, mikäli ei vaaranneta Norsunluurannikon luonnonvarojen järkevää käyttöä. Tässä tapauksessa nostetaan 3 artiklan 1 kohdan tarkoittamaa rahallista korvausta suhteellisesti ja ajanjakson pituuden mukaisesti. 3 artikla 1. Sopimuksen 8 artiklassa tarkoitettu rahallinen kokonaiskorvaus on edellä 1 artiklassa määrättynä ajanjaksona 2 500 000 ecua, josta maksetaan rahallisena korvauksena 2 100 000 ecua kolmessa yhtä suuressa erässä. 2. Tonnikalakalastuksessa tämä kokonaiskorvaus kattaa 7 500 tonnin saaliin vuodessa Norsunluurannikon vesillä. Jos yhteisön alusten saalis Norsunluurannikon vesillä vuodessa ylittää tämän määrän, korvauksen määrää nostetaan 50 eculla jokaista lisätonnia kohti. Troolarien osuus rahallisesta kokonaiskorvauksesta on 700 000 ecua. 3. Rahallinen korvaus maksetaan Norsunluurannikon viranomaisten määräyksen mukaisesti rahalaitoksessa tai muussa yksikössä avatulle tilille. 4. Norsunluurannikon hallituksella on yksinomainen toimivalta päättää korvauksen käyttötarkoituksesta. 4 artikla 1. Edellä 3 artiklan 1 kohdassa määrätystä rahallisesta kokonaiskorvauksesta Norsunluurannikko osoittaa 250 000 ecua 1 artiklassa tarkoitettuna aikana niiden tieteellisten ja teknisten ohjelmien rahoitukseen, joiden tarkoituksena on lisätä tietoa Norsunluurannikon vesien kalavaroista ja biologiasta. Tämä määrä jaetaan tasan tieteellisten ja teknisten ohjelmien kesken. Norsunluurannikon toimivaltaisten viranomaisten tiedotettua ohjelmien sisällöstä maksetaan vastaavat summat heidän osoittamilleen pankkitileille. 2. Norsunluurannikon toimivaltaiset viranomaiset ilmoittavat asianomaisille komission yksiköille ohjelmien täytäntöönpanosta. 3. Osa 1 kohdassa määrätystä määrästä, mutta ei yli 20 prosenttia kokonaismäärästä, voidaan käyttää Norsunluurannikon tukeen kansainvälisille kalastusjärjestöille. 5 artikla 1. Edellä 3 artiklan 1 kohdan määrätystä kokonaiskorvauksesta Norsunluurannikko osoittaa 1 artiklassa tarkoitettuna aikana 150 000 ecua kalastukseen liittyvien tieteellisten, teknisten ja taloudellisten alojen teoreettiseen ja käytännölliseen koulutukseen. Tässä tarkoituksessa yhteisö helpottaa Norsunluurannikon kansalaisten pääsyä jäsenvaltioissa sijaitseviin laitoksiin. Tässä artiklassa tarkoitettuja taloudellisia avustuksia voidaan käyttää Norsunluurannikolla tai kaikissa yhteisön kanssa yhteistyösopimuksen tehneissä valtioissa. 2. Edellä 1 kohdassa tarkoitettu summa voidaan osaksi käyttää kalastusalan kansainvälisten kokousten osallistumiskustannusten tai kalastusalan työharjoitteluun liittyvien kustannusten kattamiseen. 3. Tämä summa maksetaan sitä mukaa kuin sitä käytetään. 6 artikla Jos yhteisö jättää täyttämättä jonkin tämän pöytäkirjan 3 ja 4 artiklassa määrätyistä taloudellisista velvoitteistaan, se voi johtaa kalastussopimuksen Norsunluurannikolle asettamien velvoitteiden väliaikaiseen lakkaamiseen. 7 artikla Korvataan Euroopan talousyhteisön ja Norsunluurannikon tasavallan hallituksen välillä Norsunluurannikon edustalla harjoitettavasta kalastuksesta tehdyn sopimuksen liite tämän pöytäkirjan liitteellä. 8 artikla Tämä pöytäkirja tulee voimaan sen allekirjoituspäivänä. Sitä sovelletaan 1 päivästä heinäkuuta 1994. LIITE YHTEISÖN ALUSTEN KALASTUSTA NORSUNLUURANNIKON KALASTUSVYÖHYKKEELLÄ KOSKEVAT EDELLYTYKSET A. Luvan hakeminen ja myöntäminen 1. Yhteisön toimivaltaiset viranomaiset esittävät komission Norsunluurannikolla olevan edustuston välityksellä Norsunluurannikon kalastusministeriölle hakemuksen jokaisesta aluksesta, joka haluaa harjoittaa tämän sopimuksen mukaisesti kalastustoimintaa, vähintään 45 päivää ennen voimassaolokauden toivottua alkamispäivämäärää. Hakemus on tehtävä Norsunluurannikon tätä tarkoitusta varten laatimalla lomakkeella, josta on malli liitteessä 1. Jokaiseen lisenssihakemukseen on liitettävä todistus lisenssimaksun maksamisesta lisenssin voimassaoloajalta. Maksut sisältävät kaikki kansalliset ja paikalliset kulut, lukuun ottamatta satamaveroja ja palveluista aiheutuvia kustannuksia. Norsunluurannikon viranomaiset toimittavat ennen sopimuksen voimaantuloa tiedot maksujen maksamista varten käytettävistä pankkitileistä. 2. Lisenssi myönnetään aluskohtaisesti eikä se ole siirrettävissä. Euroopan yhteisöjen komission pyynnöstä aluksen lisenssi voidaan kuitenkin ylivoimaisen esteen sattuessa korvata uudella toiselle alukselle myönnettävällä lisenssillä, jolla on samanlaiset ominaisuudet kuin edellisellä aluksella. Edellisen aluksen varustajan tulee palauttaa peruutettu lupa Norsunluurannikon kalastusministerin toimistoon Euroopan yhteisöjen Norsunluurannikon edustuston välityksellä. Uudesta luvasta tulee käydä ilmi: - myöntämispäivämäärä, - että uusi lisenssi kumoaa ja korvaa edelliselle alukselle myönnetyn lisenssin. Mitään sopimuksen 4 artiklan 2 kohdassa määrättyä maksua ei tarvitse maksaa jäljellä olevalta voimassaoloajalta. 3. Lisenssit toimitetaan yhteisöjen Norsunluurannikon edustustolle 45 päivän kuluessa siitä, kun Norsunluurannikon viranomaiset ovat ottaneet hakemuksen vastaan. 4. Lisenssin alkuperäiskappale on säilytettävä aluksella koko ajan ja se on esitettävä Norsunluurannikon toimivaltaisten viranomaisten pyynnöstä. Saatuaan Euroopan yhteisöjen komissiolta ilmoituksen ennakkomaksun suorittamisesta Norsunluurannikon viranomaiset merkitsevät kuitenkin nuottaa käyttävät tonnikala-alukset, vapapyydystä käyttävät tonnikala-alukset ja pintasiima-alukset luetteloon kalastukseen oikeutetuista aluksista, joka lähetetään Norsunluurannikon valvontaviranomaisille. Lisenssin alkuperäiskappaletta odotettaessa voidaan telekopiolaitteella toimittaa jäljennös myönnetystä lisenssistä aluksella säilytettäväksi. 5. Sopimuksen 2 artiklan mukaisesti oikeutettujen alusten on ilmoitettava Norsunluurannikon toimivaltaisille viranomaisille kaikista aluksen lisenssiin sen luovutushetkellä merkityistä ja liitteessä 1 lueteltujen ominaisuuksien muutoksista. 6. Troolarin jokaisesta bruttorekisteritonniston lisäyksestä on tehtävä uusi lisenssihakemus. B. Tonnikala-alusten ja pintasiima-alusten lisenssejä koskevat määräykset 1. Lisenssit ovat voimassa yhden vuoden. Ne voidaan uusia. 2. Maksu on 20 ecua Norsunluurannikon kalastusvyöhykkeellä pyydetyltä tonnikalatonnilta. 3. Lisenssit myönnetään, kun kiinteämääräinen vuotuinen ennakkomaksu 1 500 ecua nuottaa käyttävästä tonnikala-aluksesta ja 200 ecua pintasiima-aluksesta on maksettu; nämä maksut vastaavat: - 75 tonnia tonnikalaa vuodessa nuottaa käyttävän aluksen osalta, - 10 tonnia yhtä kalalajia vuodessa pintasiima-aluksen ja vapapyydyksiä käyttävän tonnikala-aluksen osalta. 4. Euroopan yhteisöjen komissio vahvistaa kunkin kalenterivuoden lopussa laivanvarustajan laatimien ja pyyntitietojen vahvistamisesta vastaavien tieteellisten laitosten, kuten toisaalta Orstomin ja IEO:n ja toisaalta Norsunluurannikon merentutkimuskeskuksen, vahvistamien saalisilmoitusten perusteella kalastusvuodelta suoritettavien maksujen lopullisen tilityksen. Tilitys toimitetaan samanaikaisesti Norsunluurannikon merikalastuslaitoksille ja laivanvarustajille. Laivanvarustajien on maksettava mahdolliset lisämaksut Norsunluurannikon merikalastuslaitoksille 30 päivän kuluessa lopullisesta tilityksestä tiedon saatuaan. Jos lopullisessa tilityksessa vahvistettu summa on kuitenkin pienempi kuin edellä tarkoitettu ennakko, erotusta ei palauteta laivanvarustajalle. 5. Norsunluurannikon viranomaiset ilmoittavat ennen sopimuksen voimaantuloa kaikki tiedot maksujen suorittamisessa käytettävästä pankkitilistä. C. Pakastustroolarien lisenssejä koskevat määräykset 1. Pakastustroolarien lisenssit ovat voimassa yhden vuoden, kuusi kuukautta tai kolme kuukautta. Ne voidaan uusia. 2. Maksut yhden vuoden lisensseistä ovat 130 ecua/brt alusta kohti. Lisenssimaksut vuotta lyhyemmille ajanjaksoille maksetaan suhteutettuina ajanjakson pituuteen. D. Saalisilmoitukset 1. Alusten, joilla on lupa kalastaa Norsunluurannikon kalastusvyöhykkeellä sopimuksen mukaisesti, on toimitettava saalisilmoitukset merikalastuksesta vastaaville laitoksille sekä jäljennös ilmoituksesta Euroopan yhteisöjen komission Norsunluurannikon edustustolle, seuraavaa menettelyä noudattaen: a) troolarien on ilmoitettava saaliinsa liitteessä 2 olevan mallin mukaisesti. Nämä ilmoitukset on tehtävä kuukausittain ja ne on toimitettava edelleen vähintään kerran kolmen kuukauden jakson aikana; b) nuottaa käyttävien tonnikala-alusten, vapapyydyksiä käyttävien alusten ja pintasiima-alusten on pidettävä kalastuspöytäkirjaa, pintasiima-alusten liitteen 3 mallin mukaisesti ja nuottaa käyttävien alusten ja vapapyydystä käyttävien alusten liitteen 4 mallin mukaisesti jokaisesta kalastuskaudesta Norsunluurannikon kalastusvyöhykkeellä. Norsunluurannikon merentutkimuskeskuksen toimivaltaiset yksiköt keräävät lomakkeen satamassa tai lomake lähetetään edellä mainituille yksiköille 45 päivän kuluessa kalastusmatkan päättymisestä Norsunluurannikon kalastusvyöhykkeellä. Lomakkeet on täytettävä selkeästi ja niiden on oltava aluksen päällikön allekirjoittamia. 2. Jos näitä määräyksiä ei noudateta, Norsunluurannikon viranomaisilla on oikeus peruuttaa määräyksiä rikkovan aluksen lisenssi siihen asti, kun vaadittu muodollisuus on täytetty. Tästä on viipymättä tiedotettava Euroopan yhteisöjen komission Norsunluurannikon edustustolle. E. Saaliin purkaminen Tonnikala-alusten ja pintasiima-alusten, jotka purkavat saaliinsa Norsunluurannikon satamissa, tulee mahdollisuuksien mukaan tarjota sivusaalistaan Norsunluurannikon välittäjille paikallisin markkinahinnoin. Lisäksi yhteisön tonnikala-alukset osallistuvat Norsunluurannikon tonnikalasäilyketehtaiden hankintoihin yhteisön laivanvarustajien ja Norsunluurannikon taloudellisten toimijoiden yhteisessä sopimuksessa määrätyin, sen hetken kansainvälisten markkinoiden hintoihin perustuvin hinnoin. Maksu suoritetaan vaihdettavassa valuutassa. Saaliin purkamisen aikataulu tulee tehdä yhteisön laivanvarustajien ja Norsunluurannikon taloudellisten toimijoiden yhteisessä sopimuksessa. F. Kalastusvyöhykkeet 1. Kalankasvatuksen ja pienimuotoisen kalastustoiminnan suojelemiseksi kalastuslisenssin saaneet yhteisön alukset eivät saa harjoittaa sopimuksen 2 artiklan mukaista kalastusta seuraavalla vyöhykkeellä: - rannasta kuuteen meripeninkulmaan asti, kun on kyse pintasiima-aluksista, vapapyydyksiä käyttävistä tonnikala-aluksista ja pakastustroolareista, - rannasta isobaattiin 200 metriä, kun on kyse nuottaa käyttävistä tonnikalan pakastusaluksista. 2. Vapapyydyksiä käyttävät tonnikala-alukset, jotka kalastavat eläviä syöttejä, oikeutetaan tarkasti oman tarpeensa mukaiseen syöttikalastukseen edellä määritellyllä kieltovyöhykkeellä. G. Vyöhykkeelle tulo ja siltä poistuminen 1. Kaikkien Norsunluurannikon vyöhykkeellä sopimuksen mukaisesti kalastavien yhteisön alusten tulee tiedottaa lisenssissä mainitulle radioasemalle päivämäärä ja kellonaika samoin kuin sijaintinsa saapuessaan Norsunluurannikon kalastusvyöhykkeelle tai siltä poistuessaan. 2. Mikäli radioviestintää ei voida käyttää, alukset voivat käyttää toisia viestintäkeinoja, esimerkiksi teleksiä tai telekopiolaitetta. 3. Ilman Norsunluurannikon viranomaisille tehtyä ennakkoilmoitusta kalastamasta yllätetty alus katsotaan ilman lisenssiä kalastavaksi alukseksi. H. Silmäkoko Pienin hyväksytty silmäkoko (silmä täysin levitettynä) on: a) 40 mm pohjakalojen pakastustroolareissa, jotka pyytävät syvänmeren äyriäisiä, ja pakastustroolareissa, jotka pyytävät pääjalkaisia; b) 60 mm pakastustroolareissa, jotka pyytävät kalaa; c) tonnikalan kyseessä ollessa sovelletaan ICCAT:n suosittelemia sääntöjä. I. Merimiesten miehistöön ottaminen Laivanvarustajat, joilla on sopimuksen mukaiset kalastuslisenssit, tukevat seuraavin edellytyksin ja rajoituksin Norsunluurannikon kansalaisten käytännön ammattikoulutusta. 1. Jokainen troolarin varustaja sitoutuu ottamaan palvelukseen: - yhden merimiehen alle 250 brt:n aluksiin, - kaksi merimiestä yli 250 brt:n aluksiin. Tonnikala-alusten ja pintasiima-alusten varustajat ottavat Norsunluurannikon kansalaisia palvelukseen seuraavin edellytyksin ja rajoituksin: - Nuottaa käyttävien tonnikala-alusten laivasto ottaa palvelukseen 25 Norsunluurannikon merimiestä. - Vapapyydyksiä käyttävien tonnikala-alusten laivasto ottaa palvelukseen Norsunluurannikon kalastusvyöhykkeen tonnikalan kalastuskaudeksi neljä Norsunluurannikon merimiestä, korkeintaan yhden merimiehen alusta kohti. - Pintasiima-alusten laivasto ottaa palvelukseen Norsunluurannikon kalastusvyöhykkeen kalastuskaudeksi kaksi Norsunluurannikon merimiestä, korkeintaan yhden merimiehen alusta kohti. 2. Ennen lisenssien myöntämistä näiden merimiesten palkka vahvistetaan laivanvarustajien tai heidän edustajiensa ja Norsunluurannikon viranomaisten yhteisellä sopimuksella. Laivanvarustajat huolehtivat palkoista, joihin sisältyy merimiehiin sovellettava sosiaaliturva (esim. henki-, tapaturma- ja sairausvakuutus). 3. Mikäli merimiehiä ei palkata, nuottaa käyttävien tonnikala-alusten, vapapyydyksiä käyttävien tonnikala-alusten ja pintasiima-alusten varustajat ovat velvollisia maksamaan kalastuskaudelta palkkaamatta jääneiden merimiesten palkkaa vastaavan kertamaksun. Tämä summa käytetään Norsunluurannikon merimiesten koulutukseen ja se maksetaan Norsunluurannikon kalastusviranomaisten ilmoittamalle tilille. J. Tieteelliset tarkkailijat Jokaista alusta voidaan pyytää ottamaan alukselle Norsunluurannikon toimivaltaisten viranomaisten määräämä tiedemies. Tieteelliselle tarkkailijalle on järjestettävä aluksella samat olosuhteet kuin aluksen päällystölle. Tämä koskee mahdollisuuksien mukaan myös majoittamista. Tarkkailijalle on tarjottava kaikki mahdollisuudet tehtävänsä suorittamiseen. Laivalle ottamisen edellytykset tai tarkkailijan työ eivät saa keskeyttää tai haitata kalastustoimintaa. Tarkkailijan palkan ja sosiaalimaksut maksaa Norsunluurannikon toimivaltainen viranomainen. K. Tarkastus ja valvonta Yhteisön alukset, jotka toimivat sopimuksen edellyttämällä tavalla, sallivat ja helpottavat Norsunluurannikon viranomaisten pyynnöstä kalastustoiminnan tarkastuksesta ja valvonnasta vastaavien Norsunluurannikon virkamiesten alukselle pääsyä ja tehtävien hoitamista. Näiden virkamiesten ei tule viipyä aluksella kauempaa kuin heidän tehtäviensä suorittaminen vaatii. L. Aluksen takavarikko ja pidättäminen Norsunluurannikon asianomaisen lainsäädännön edellytyksin tehdystä yhteisön jäsenvaltion lipun alla purjehtivan kalastusaluksen takavarikoinnista tai pidättämisestä on annettava tieto Euroopan yhteisöjen komission Norsunluurannikon edustustolle 72 tunnin sisällä ja samanaikaisesti sen jäsenvaltion konsulille, jonka lipun alla alus purjehtii. Olosuhteet ja syyt, jotka ovat johtaneet takavarikointiin tai pidättämiseen, on tiedotettava Euroopan yhteisöjen komission Norsunluurannikon edustustolle. Liite 1 >KAAVION ALKU> ELÄINTUOTANTOMINISTERIÖ BP V 84, Abidjan (Norsunluurannikon tasavalta) NORSUNLUURANNIKON TASAVALTA Liitto-ala-työ MERIKALASTUSLISENSSIHAKEMUS OSA A 1. Laivanomistajan/varustajan nimi: . . . . . . . . 2. Laivanomistajan/varustajan kansallisuus: . . . . . . . . 3. Laivanomistajan/varustajan yritysosoite: . . . . . . . . OSA B (täytetään jokaisesta aluksesta) 1. Voimassaoloaika: . . . . . . . . 2. Aluksen nimi: . . . . . . . . 3. Rakennusvuosi: . . . . . . . . 4. Alkuperäinen lippu: . . . . . . . . 5. Lippu, jonka alla purjehtii tällä hetkellä: . . . . . . . . 6. Päivämäärä, josta alkaen purjehtinut tämänhetkisen lipun alla: . . . . . . . . 7. Hankintavuosi: . . . . . . . . 8. Kotisatama ja rekisterinumero: . . . . . . . . 9. Toimii vyöhykkeillä: . . . . . . . . 10. Kalastustyyppi: . . . . . . . . 11. Bruttovetoisuus (brt): . . . . . . . . 12. Nettovetoisuus (nrt): . . . . . . . . 13. Radiokutsun tunnus: . . . . . . . . 14. Suurin pituus (metreissä): . . . . . . . . 15. Keularanka (metreissä): . . . . . . . . 16. Sivukorkeus (metreissä): . . . . . . . . 17. Rungon materiaali: . . . . . . . . 18. Koneen teho: . . . . . . . . 19. Nopeus (solmua): . . . . . . . . 20. Hyttejä: . . . . . . . . 21. Säiliöiden vetoisuus (kuutiometreissä): . . . . . . . . 22. Kalaruuman vetoisuus (kuutiometreissä): . . . . . . . . 23. Jäähdytys-/pakastuskapasiteetti (tonnia/24 tuntia) ja käytetty järjestelmä: . . . . . . . . 24. Rungon väri: . . . . . . . . 25. Kansirakenteiden väri: . . . . . . . . 26. Miesvahvuus: . . . . . . . . 27. Aluksella olevat viestintävälineet: Tyyppi Merkki Malli Teho (wattia) Valmistusvuosi Taajuudet Vastaanotto Lähetys 28. Navigaatio- ja hallintolaitteet: Tyyppi Merkki Malli 29. Käytössä olevat lisäveneet (jokaisesta aluksesta): . . . . . . . . 29.1 Bruttovetoisuus: . . . . . . . . 29.2 Suurin pituus (metreissä): . . . . . . . . 29.3 Keularanka (metreissä): . . . . . . . . 29.4 Sivukorkeus (metreissä): . . . . . . . . 29.5 Rungon valmistusmateriaali: . . . . . . . . 29.6 Koneen teho: . . . . . . . . 29.7 Nopeus (solmua): . . . . . . . . 30. Ei vedessä olevat apuvälineet kalojen havaitsemiseksi (myös alukselle asentamattomat): . . . . . . . . 31. Kotisatama: . . . . . . . . 32. Päällikön nimi: . . . . . . . . 33. Osoite: . . . . . . . . 34. Päällikön kansallisuus Liitettävä: . . . . . . . . - kolme värivalokuvaa aluksesta (sivukuva), kalastuksessa käytettävistä lisäveneistä sekä muista kalojen havaintolaitteista, jotka eivät ole vedessä - piirrokset ja yksityiskohtaiset kuvaukset käytettävistä kalastusvälineistä - asiakirja, joka todistaa laivanomistajan/varustajan edustajan nimenkirjoitusoikeuden tämän hakemuksen allekirjoitusta varten. . . . . . . . . (Hakemuksen päivämäärä) . . . . . . . . (Laivanomistajan/varustajan edustajan allekirjoitus) >KAAVION LOOPU> Liite 2 PAKASTUSTROOLARIT (POHJALAJIT) >VIITTAUS FILMIIN> Liite 3 >VIITTAUS FILMIIN> Liite 4 THONIERS - SENNEURS - CANNEURS >VIITTAUS FILMIIN>